**Stanovy**

**Slovenskej kanoistiky**

**Čl. 1**

**Názov, právna forma, sídlo, symboly a spôsob konania**

1) Slovenská kanoistika je občianske združenie podľa zákona č. 83/1990 Zb. o združovaní občanov v znení neskorších predpisov, združujúce fyzické osoby a právnické osoby zastúpené športovými klubmi a oddielmi, ktorých hlavnou činnosťou je vykonávanie a podpora kanoistiky, vodnej turistiky a ďalších kanoistických aktivít (ďalej len kanoistiky) a sú zriadené ako samostatné právnické osoby so sídlom v Slovenskej republike.

2) Sekcie sú základnými zložkami Slovenskej kanoistiky bez právnej subjektivity. Sekcie Slovenskej kanoistiky združujú všetky oddiely a kluby a zastupujú ich v riadiacich orgánoch Slovenskej kanoistiky. Slovenská kanoistika sa skladá z dvoch sekcií, a to Sekcie divokých vôd - slalom, zjazd, freestyle, morské kajaky a Sekcie hladkých vôd - rýchlosť, maratón, parakanoe, dračie lode, kanoe pólo.

3) Názov Slovenskej kanoistiky v anglickom jazyku je „Slovak Canoeing".

4) Sídlom Slovenskej kanoistiky je Bratislava, Junácka 6, 831 04 Bratislava, Slovenská republika.

5) Slovenská kanoistika vzniká ako priamy a bezvýhradný nástupca Slovenskej kanoistickej asociácie, Slovenského zväzu kanoistiky na divokej vode a Slovenského zväzu rýchlostnej kanoistiky.

6) V mene Slovenskej kanoistiky vykonávajú právne úkony Prezident Slovenskej kanoistiky a dvaja štatutárni zástupcovia Slovenskej kanoistiky. Rozsah právomocí Prezidenta Slovenskej kanoistiky a štatutárnych zástupcov Slovenskej kanoistiky je stanovený kompetenčnou smernicou Slovenskej kanoistiky. Prezident Slovenskej kanoistiky môže na vykonanie konkrétneho právneho úkonu v mene Slovenskej kanoistiky písomne splnomocniť inú osobu.

 7) Symbolmi Slovenskej kanoistiky sú vlajka, logo s úplným názvom “Slovenská kanoistika”.

**Čl. 2**

**Poslanie**

Poslaním Slovenskej kanoistiky je najmä

1. Všestranná podpora rozvoja kanoistiky na území Slovenskej republiky a vytváranie podmienok pre činnosť jej členov.
2. Organizovanie športovej prípravy a telesnej výchovy mládeže smerujúcej k reprezentácii Slovenskej republiky, umožnenie športovania všetkých vekových skupín a zabezpečenie doplnkového vzdelávania.
3. Vytváranie podmienok pre rozvoj športových odvetví kanoistického športu na území Slovenskej republiky, zastrešené Medzinárodnou kanoistickou federáciou a Európskou kanoistickou asociáciou (International Canoe Federation – „ICF“; European Canoe Association – „ECA“), a to najmä v olympijských disciplínach rýchlostnej kanoistiky a vodného slalomu, ďalej v kanoistickom maratóne, v zjazde a šprinte na divokej vode a ostatných kanoistických odvetviach.
4. Zastupovanie, ochrana a presadzovanie záujmov kanoistiky vo vzťahoch k orgánom verejnej správy, medzinárodným a iným športovým organizáciám, ktorých je členkou.
5. Navrhovanie športových reprezentantov na zaradenie do rezortných športových stredísk.
6. Zaraďovanie športovcov do zoznamu talentovaných športovcov podľa výkonnostných kritérií určených predpisom Slovenskej kanoistiky.
7. Vedenie a každoročné zverejňovanie zoznamu talentovaných športovcov, ktorý obsahuje údaje v rozsahu § 80 ods. 2 písm. a), b), f), k), n) až q) zákona 440/2015 o športe.
8. Metodické riadenie a usmerňovanie prípravy talentovaných športovcov.
9. Organizovanie a riadenie celoštátnych a iných súťaží, alebo ich organizovaním a riadením poveruje inú športovú organizáciu.
10. Schvaľovanie podmienky účasti športovej organizácie v súťaži podľa Čl. 2, bod 9 a udeľuje športovej organizácii právo na účasť v nej na základe ich splnenia.
11. Vedenie zoznamu športových reprezentantov, ktorý obsahuje údaje v rozsahu podľa § 80 ods. 2 písm. a), b), f), k), n) až q) zákona 440/2015 o športe.
12. Určovanie druhov športových odborníkov pre kanoistiku vrátane odbornej spôsobilosti vyžadovanej na vykonávanie odbornej činnosti v športe, zabezpečovaním ich odbornej prípravy a overovaním ich odbornej spôsobilosti.
13. Oceňovanie športovcov, ktorí dosiahli mimoriadne športové výsledky vo vrcholovom športe a osobností, ktoré sa zaslúžili o propagáciu a rozvoj kanoistiky.
14. Uznávanie odbornej kvalifikácie športových odborníkov, ak sa na uznanie príslušnej odbornej kvalifikácie nevzťahuje osobitný predpis.
15. Podpora výstavby športovej infraštruktúry.
16. Zabezpečovanie účasti združených športovcov a rozhodcov na medzinárodných súťažiach usporiadaných ICF a ECA.
17. Podpora rozvoja a prosperity a ochrany členských kanoistických klubov a oddielov.
18. Získavanie a rozdeľovanie finančných prostriedkov z verejného aj súkromného sektoru ako i z vlastnej činnosti pre jednotlivé odvetvia kanoistiky, členské oddiely a kluby a na činnosť Slovenskej kanoistiky.
19. Prijímanie, implementovanie a realizovanie pravidiel Svetového antidopingového programu, opatrení proti manipulácií priebehu a výsledkov súťaží, dodržiavanie fair play a iných pravidiel a opatrení proti negatívnym javom v športe vyplývajúce z medzinárodných predpisov a rozhodnutí.

**Čl. 3**

**Štatutárni zástupcovia**

1) Slovenská kanoistika koná prostredníctvom štatutárneho zástupcu, ktorým je:

1. Prezident Slovenskej kanoistiky
2. Predseda alebo sekretár Sekcie hladkých vôd
3. Predseda alebo sekretár Sekcie divokých vôd

pričom každý z nich koná samostatne.

* 1. Účtovné doklady podpisuje vždy štatutárny zástupca Slovenskej kanoistiky spolu s ďalšou poverenou osobou, vždy vo dvojici.
	2. Podpisovanie v mene Slovenskej kanoistiky sa vykoná tak, že k vytlačenému alebo napísanému názvu Slovenskej kanoistiky, menu a funkcii podpisujúci pripojí svoj podpis.
	3. Ak v konkrétnej veci existuje alebo hrozí konflikt záujmov člena orgánu Slovenskej kanoistiky alebo jeho člena, tento člen sa nesmie zúčastniť na jej prerokovaní a rozhodovaní. Ak je pochybnosť o existencii alebo o hrozbe konfliktu záujmov, rozhoduje predsedajúci orgánu, o člena ktorého ide; ak ide o predsedajúceho, o existencii alebo o hrozbe konfliktu záujmov rozhodujú ostatní členovia príslušného orgánu tajným hlasovaním.

5) Člen orgánu Slovenskej kanoistiky alebo jeho člena, ktorý rozhodoval o veci v ktoromkoľvek stupni, je vylúčený z rozhodovania v tej istej veci v orgáne, ktorý rozhoduje v inom stupni alebo v tej istej veci vykonáva kontrolnú pôsobnosť alebo prieskumnú pôsobnosť voči konečnému rozhodnutiu orgánu Slovenskej kanoistiky alebo jej člena.

**Čl. 4**

**Členstvo právnickej osoby**

1) Členstvo právnickej osoby (ďalej len „Klub“) v Slovenskej kanoistike, vzniká prijatím do Slovenskej kanoistiky valným zhromaždením sekcie na základe písomnej žiadosti Klubu o členstvo v Slovenskej kanoistike.

2) Klub Slovenskej kanoistiky musí počas svojho členstva v Slovenskej kanoistike spĺňať všetky nasledovné podmienky:

a) je občianskym združením založeným podľa zákona č. 83/1990 Zb. o združovaní občanov v znení neskorších predpisov, alebo je inou formou právnického subjektu,

b) jeho poslanie súvisí so športom zameraným na kanoistiku,

c) jeho riadnymi členmi je najmenej 5 fyzických osôb.

3) Klub Slovenskej kanoistiky preukazuje podmienky podľa bodu 2 písm. a) a b) tohto článku predložením úradne overenej kópie registrovaných stanov, na ktorých je viditeľná pečiatka a podpis príslušného zamestnanca Ministerstva vnútra SR, ďalej dokladom kompetentného orgánu klubu o rozhodnutí o vstupe do Slovenskej kanoistiky.

4) Podmienku podľa bodu 2 písm. c) tohto článku overuje Slovenská kanoistika nahliadnutím do Registra fyzických osôb v športe[[1]](#footnote-1) a do Registra právnických osôb v športe[[2]](#footnote-2).

5) Členstvo Klubu Slovenskej kanoistiky zaniká jeho:

a) písomným oznámením o ukončení členstva doručeným na sekretariát Slovenskej kanoistiky,

b) zánikom jeho právnickej osoby,

c) vylúčením Konferenciou Slovenskej kanoistiky,

d) vyškrtnutím z dôvodu neplatenia stanoveného členského príspevku.

6) Klub Slovenskej kanoistiky má právo:

a) účasti na Valnom zhromaždení príslušnej sekcie

b) účasti na Konferencii Slovenskej kanoistiky v zastúpení osobou s mandátom konať v mene Sekcie Slovenskej kanoistiky, zvolenej valným zhromaždením Sekcie Slovenskej kanoistiky,

c) na prístup k všetkým informáciám týkajúcich sa Slovenskej kanoistiky a jej jednotlivých sekcií,

d) podieľať sa na činnosti Slovenskej kanoistiky,

e) navrhovať kandidátov na členov volených orgánov Slovenskej kanoistiky a orgánov vlastnej sekcie Slovenskej kanoistiky.

7) Klub Slovenskej kanoistiky má povinnosť:

a) dodržiavať stanovy Slovenskej kanoistiky, vnútorné predpisy Slovenskej kanoistiky a sekcií, rozhodnutia orgánov Slovenskej kanoistiky.

b) platiť členské príspevky do Slovenskej kanoistiky v sume a termíne schválených valným zhromaždením sekcie,

c) zdržať sa konania, ktoré by poškodzovalo Slovenskú kanoistiku.

**Čl. 5**

**Členstvo fyzickej osoby**

1) Členstvo fyzickej osoby v Slovenskej kanoistike (ďalej len „Člen Slovenskej kanoistiky“), vzniká registráciou v informačnom systéme príslušnej sekcie Slovenskej kanoistiky a zaplatením členského príspevku za príslušný rok.

2) Podmienkou členstva Člena v Slovenskej kanoistike je jeho riadne členstvo v jednom Klube Slovenskej kanoistiky.

3) Podmienku podľa bodu 2 overuje Slovenská kanoistika nahliadnutím do Registra fyzických osôb v športe[[3]](#footnote-3) a do Registra právnických osôb v športe[[4]](#footnote-4).

4) Členstvo člena Slovenskej kanoistiky zaniká:

a) písomným oznámením Člena Slovenskej kanoistiky doručeným na sekretariát Slovenskej kanoistiky,

b) ukončením členstva v klube

c) vylúčením Konferenciou Slovenskej kanoistiky

d) úmrtím.

5) Člen Slovenskej kanoistiky má právo:

a) navrhovať kandidátov na členov volených orgánov Slovenskej kanoistiky a sekcií Slovenskej kanoistiky,

b) navrhovať svojmu členskému Klubu Slovenskej kanoistiky delegáta, ktorý bude zastupovať sekciu Slovenskej kanoistiky na Konferencii Slovenskej kanoistiky,

c) na všetky informácie týkajúce sa činnosti Slovenskej kanoistiky a sekcií Slovenskej kanoistiky,

d) podieľať sa na činnosti Slovenskej kanoistiky a sekcií Slovenskej kanoistiky,

e) byť volený do orgánov Slovenskej kanoistiky a sekcií Slovenskej kanoistiky.

6) Člen Slovenskej kanoistiky má povinnosť:

a) dodržiavať stanovy Slovenskej kanoistiky, vnútorné predpisy Slovenskej kanoistiky a rozhodnutia orgánov Slovenskej kanoistiky,

b) platiť členské príspevky do členského Klubu Slovenskej kanoistiky v sume a termíne schválených najvyšším orgánom Klubu Slovenskej kanoistiky a do Slovenskej kanoistiky v sume a termíne schválených Valným zhromaždením príslušnej sekcieSlovenskej kanoistiky,

c) zdržať sa konania, ktoré by poškodzovalo Slovenskú kanoistiku.

7) Za aktívneho člena Slovenskej kanoistiky (ďalej len „Aktívny člen“) sa považuje taký člen Klubu Slovenskej kanoistiky, ktorý aspoň jedenkrát v roku bezprostredne predchádzajúcemu konaniu Konferencie:

a) ako športovec štartoval na súťaži organizovanej Slovenskou kanoistikou,

b) ako rozhodca aspoň jedenkrát rozhodoval súťaž organizovanú Slovenskou kanoistikou,

c) ako tréner sa v hodnotenom roku podieľal na tréningovom procese v Slovenskej kanoistike,

d) ako funkcionár pôsobil vo volených orgánoch Slovenskej kanoistiky a klubu Slovenskej kanoistiky,

e) ako člen klubu Slovenskej kanoistiky sa aktívne podieľal na podujatiach, organizovaných klubom Slovenskej kanoistiky.

**Čl. 6**

**Orgány Slovenskej kanoistiky**

1) Orgánmi Slovenskej kanoistiky sú:

a) Konferencia,

b) Prezídium,

c) Prezident,

d) Valné zhromaždenia sekcií,

e) Kontrolná komisia,

f) Disciplinárna komisia

2) Orgány Slovenskej kanoistiky sú povinné vykonávať svoju funkciu s náležitou starostlivosťou a pri rozhodovaní zohľadňovať stanoviská kontrolóra; ak rozhodnú v rozpore s jeho stanoviskom, sú povinní zverejniť dôvod rozporného rozhodnutia, ako aj predmetné stanovisko kontrolóra.

3) Orgány Slovenskej kanoistiky z rozhodovacou pôsobnosťou vykonávajú svoju pôsobnosť nezávisle od iných orgánov Slovenskej kanoistiky.

4) Každá fyzická osoba môže kandidovať na volenú funkciu v orgánoch Slovenskej kanoistiky, ak ju navrhne člen Slovenskej kanoistiky; ak ide o voľbu zástupcu záujmovej skupiny osôb s príslušnosťou k Slovenskej kanoistike, kandidátov navrhujú osoby z tejto záujmovej skupiny.

5) Výkon funkcie volených členov orgánov Slovenskej kanoistiky je nezlučiteľný s výkonom funkcie v štatutárnom orgáne alebo vo výkonnom orgáne dodávateľa tovarov alebo služieb pre Slovenskú kanoistiku alebo jeho člena.

6) Funkčné obdobie členov Prezídia sú 4 roky, členov Kontrolnej komisie je 5 rokov, členov Disciplinárnej komisie sú 4 roky.

7) Formou rozhodovania orgánov Slovenskej kanoistiky je uznesenie. Vo veci, ktorá nie je súčasťou schváleného programu podľa Čl. 7 bodu 12, písm. a), môže najvyšší orgán (Konferencia) prijať len odporúčania a stanoviská.

8) Zápisnica z rokovania orgánu Slovenskej kanoistiky

a) obsahuje všetky náležitosti podľa § 21 ods. 2 a § 23 ods. 3 zákona č. 440/2015 Z. z. o športe a o zmene a doplnení niektorých zákonov,

b) obsahuje uznesenie orgánu Slovenskej kanoistiky,

c) Zápisnica zo zasadnutia orgánu s rozhodovacou pôsobnosťou sa zašle všetkým osobám oprávneným zúčastniť sa zasadnutia príslušného orgánu najneskôr do 10, dní odo dňa zasadnutia a zverejňuje sa na webovom sídle Slovenskej kanoistiky do 10 dní odo dňa zasadnutia príslušného orgánu.

**Čl. 7**

**Konferencia**

1) Konferencia je najvyšším orgánom Slovenskej kanoistiky.

2) Členovia Konferencie sú

a) delegáti každej sekcie Slovenskej kanoistiky (ďalej len „Delegát“), delegovaní VZ sekcií, pričom počet delegátov každej sekcie závisí od počtu jej registrovaných športovcov a úrovne súťaže v ktorej súťažia. Pri počte do 200 aktívnych športovcov zastupujú sekciu 5 delegáti, od 201 do 1000 aktívnych športovcov včítane 6 delegátov a pri počte nad 1000 aktívnych športovcov zastupuje sekciu 7 delegátov. Každá sekcia môže delegovať ďalších dvoch delegátov pokiaľ zabezpečuje športovú reprezentáciu pre medzinárodné podujatia. Z tohto počtu je delegátom príslušnej sekcie najmenej jeden zástupca športovcov, ak ho navrhne záujmová organizácia športovcov alebo najmenej 50 športovcov Slovenskej kanoistiky. Súčasne z tohto počtu je delegátom príslušnej sekcie najmenej jeden zástupca športových odborníkov, ak ho navrhne najmenej 50 športových odborníkov Slovenskej kanoistiky.

b) členovia Prezídia,

c) predseda Kontrolnej komisie,

d) predkladatelia žiadostí o členstvo právnických osôb v Slovenskej kanoistike,

e) hostia navrhnutí ktorýmkoľvek účastníkom Konferencie, prítomnosť ktorých musí schváliť Konferencia.

3) Delegáti Konferencie podľa čl. 7 bodu 2 a) preukazujú oprávnenie zúčastniť sa na zasadnutí Konferencie predložením zápisnice o ich zvolení.

4) Právo hlasovať majú iba účastníci Konferencie podľa Čl. 7, bodu 2 a) týchto stanov.

5) Konferencia sa koná najmenej 1-krát ročne na území Slovenskej republiky na mieste, ktoré je verejne dostupné obvyklým spôsobom. Mimoriadna konferencia sa koná do 10 dní od doručenia žiadosti nadpolovičnej väčšiny klubov jednej zo sekcií Slovenskej kanoistiky alebo Kontrolóra Slovenskej kanoistiky.

6) Konferencia sa môže konať aj na základe rozhodnutia Prezídia, pričom nesmú byť porušené ustanovenia bodu 5 tohto článku.

7) Pre účely týchto stanov sa za zvolanie Konferencie považuje zaslanie písomnej informácie o dátume, mieste, čase, začiatku konania, programe Konferencie a zaslanie podkladov jej účastníkom a zverejnenie týchto informácií na webovom sídle Slovenskej kanoistiky najmenej 7 dní pred konaním Konferencie.

8) Konferenciu zvoláva Prezident Slovenskej kanoistiky

a) najmenej 30 dní pred termínom jej konania,

b) ~~najmenej 7 dní pred termínom jej konania v prípade ustanovení bodu 5 písm. b) alebo bodu 6 tohto článku.~~ najmenej  7 dní pred termínom konania mimoriadnej konferencie v prípade doručenia žiadosti nadpolovičnej väčšiny klubov jednej zo sekcií Slovenskej kanoistiky, Kontrolóra Slovenskej kanoistiky  alebo v prípade ustanovenia bodu 6 tohto článku

9) Ak Prezident nesplní ustanovenia bodu 8 tohto článku, Konferencia sa zíde po dohode sekcií Slovenskej kanoistiky.

10) Konferenciu vedie osoba poverená zvolávateľom.

11) Konferencia je uznášaniaschopná, ak je prítomná nadpolovičná väčšina všetkých delegátov Slovenskej kanoistiky s právom hlasovať podľa Čl. 7, bodu 2 a) týchto stanov.

 12) Konferencia najmä

a) schvaľuje na začiatku zasadnutia program rokovania a návrhy na jeho zmenu nadpolovičnou väčšinou prítomných Delegátov,

b) rozhoduje o prijatí a zmenách stanov Slovenskej kanoistiky dvojtretinovou väčšinou všetkých Delegátov,

c) rozhoduje o zániku Slovenskej kanoistiky, spôsobe jeho likvidácie a rozdelení majetku Slovenskej kanoistiky dvojtretinovou väčšinou všetkých Delegátov,

d) volí a odvoláva členov volebnej komisie, ktorá pripravuje a riadi voľby do orgánov Slovenskej kanoistiky podľa písm.e) tohto bodu nadpolovičnou väčšinou prítomných Delegátov,

e) volí a odvoláva Prezidenta Slovenskej kanoistiky, členov Prezídia, členov kontrolnej komisie, predsedu a členov Disciplinárnej komisie nadpolovičnou väčšinou prítomných Delegátov. Predsedu Kontrolnej komisie volí nadpolovičnou väčšinou a odvoláva dvojtretinovou väčšinou všetkých Delegátov,

f) schvaľuje plán činnosti Slovenskej kanoistiky nadpolovičnou väčšinou prítomných Delegátov,

g) schvaľuje rozpočet Slovenskej kanoistiky, správu o hospodárení a výročnú správu Slovenskej kanoistiky nadpolovičnou väčšinou prítomných Delegátov,

h) schvaľuje vytvorenie obchodnej spoločnosti[[5]](#footnote-5) alebo nadobudnutie, zmenu či zánik majetkových práv v takejto spoločnosti dvojtretinovou väčšinou všetkých Delegátov,

i) rozhoduje o akýchkoľvek iných otázkach nadpolovičnou väčšinou prítomných Delegátov,

j) schvaľuje prijatie nových členov nadpolovičnou väčšinou prítomných Delegátov,

k) rozhoduje o vylúčení členov nadpolovičnou väčšinou prítomných Delegátov,

l) uskutočňuje doplňujúce voľby do orgánov Slovenskej kanoistiky ,

m) schvaľuje kandidátov do medzinárodných komisií nadpolovičnou väčšinou prítomných Delegátov

n) schvaľuje čestných členov Slovenskej kanoistiky a rozhoduje o odňatí čestného členstva nadpolovičnou väčšinou prítomných Delegátov,

o) schvaľuje udelenie ocenení za zásluhy o rozvoj Slovenskej kanoistiky nadpolovičnou väčšinou prítomných Delegátov,

p) schvaľuje výšku členských príspevkov do Slovenskej kanoistiky nadpolovičnou väčšinou prítomných Delegátov.

q) rozhodnutia Konferencie, pri ktorých sa podľa stanov vyžaduje súhlas dvojtretinovej väčšiny sú: schvaľovanie reorganizácie súťaží a schvaľovanie návrhov zmluvných vzťahov, ak hodnota plnenia zmluvy je vyššia ako 200 000,- EUR.

13) Voľby do orgánov Slovenskej kanoistiky, hlasovanie o personálnych otázkach, alebo hlasovanie na požiadanie aspoň jednej štvrtiny prítomných Delegátov sa vykonávajú tajne. V ostatných prípadoch sa hlasovanie vykonáva verejne.

14) Prezident Slovenskej kanoistiky je povinný na žiadosť ktoréhokoľvek člena Slovenskej kanoistiky požiadať Ministerstvo školstva, vedy výskumu a športu SR o určenie nezávislého pozorovateľa, ktorý bude oprávnený zúčastniť sa na voľbách a na zasadnutí volebnej komisie vrátane sčítavania hlasov.

15) Ak uplynulo funkčné obdobie členov orgánov podľa Čl. 6 bodu 6, a noví členovia orgánov na ďalšie obdobie neboli zvolení, Konferenciu je oprávnený zvolať ktorýkoľvek člen Slovenskej kanoistiky.

**Čl. 8**

**Prezídium Slovenskej kanoistiky**

1) Prezídium riadi činnosť Slovenskej kanoistiky v čase medzi Konferenciami v súlade s uzneseniami Konferencie.

2) Členmi Prezídia sú:

a) Prezident Slovenskej kanoistiky,

b)  traja volení zástupcovia Sekciedivokých vôd,

c) traja volení zástupcovia Sekciehladkých vôd.

3) jedným zo zástupcov príslušnej sekcie je najmenej jeden zástupca športovcov, ak ho navrhne záujmová organizácia športovcov alebo najmenej 50 športovcov Slovenskej kanoistiky,

4) Členovi Prezídia vzniká mandát vyhlásením výsledku volieb do Prezídia.

5) Členovi Prezídia zaniká mandát:

a) uplynutím štyroch rokov odo dňa jeho zvolenia,

b) písomným vzdaním sa členstva v Prezídiu,

c) odvolaním Konferenciou na návrh príslušnej sekcie,

d) úmrtím.

6) Členovia Prezídia, ktorým uplynulo funkčné obdobie podľa bodu 5 písm. a) tohto článku, sú oprávnení vykonávať iba nevyhnutné úkony na zabezpečenie fungovania Slovenskej kanoistiky až do zvolenia nových členov Prezídia.

7) Zaniknutím mandátu člena Prezídia podľa bodu 5 písm. b) až d) tohto článku, Prezídium dočasne pokračuje vo svojej činnosti. Prezídium môže kooptovať maximálne dvoch členov, ktorí budú členmi prezídia maximálne do termínu zvolania Konferencie Slovenskej kanoistiky, ktorá potvrdí ich zvolenie do Prezídia tajnou voľbou. Pri kooptácii sa zachová zásada kooptovania nového člena Prezídia vždy zo sekcie, z ktorej členovi prezídia zanikol mandát. Kooptovanému členovi Prezídia plynie mandát v skrátenom funkčnom období a to do konania riadnych volieb.

8) Zasadnutia Prezídia zvoláva Prezident Slovenskej kanoistiky minimálne štyrikrát ročne.

9) Zasadnutie Prezídia riadi Prezident Slovenskej kanoistiky alebo ním písomne poverená osoba.

10) Na zasadnutí Prezídia majú právo zúčastniť sa členovia Kontrolnej komisie.

11) Prezídium Slovenskej kanoistiky:

a) zvoláva a obsahovo pripravuje rokovanie Konferencie,

b) zabezpečuje činnosť Slovenskej kanoistiky podľa plánu činnosti a podľa pracovného harmonogramu zasadnutí,

c) je odvolacím orgánom na riešenie sporov v rámci Slovenskej kanoistiky,

d) podľa potreby vytvára sekretariát Slovenskej kanoistiky a určuje pracovné podmienky jeho pracovníkov,

e) schvaľuje kompetenčnú smernicu Slovenskej kanoistiky 2/3 väčšinou všetkých členov prezídia.

12) Prezídium je uznášania schopné ak sa na jeho zasadaní zúčastní minimálne dve tretiny jeho riadne zvolených členov. Prezídium prijíma uznesenie 2/3 väčšinou členov prítomných na jeho zasadnutí.

**Čl. 9**

**Prezident Slovenskej kanoistiky**

1. Je štatutárnym orgánom Slovenskej kanoistiky.
2. Zastupuje Slovenskú kanoistiku navonok.
3. Zvoláva Konferencie a riadi ich rokovania.
4. Zvoláva zasadania Prezídia a riadi ich rokovania.
5. Môže v stanovenom rozsahu poveriť zastupovaním Slovenskej kanoistiky ďalšiu osobu.
6. Po uplynutí funkčného obdobia je Prezident Slovenskej kanoistiky oprávnený vykonávať iba nevyhnutné úkony na zabezpečenie fungovania Slovenskej kanoistiky až do zvolenia nového Prezidenta,

**Čl. 10**

**Kontrolná komisia**

1) Kontrolná komisia kontroluje hospodárenie, dodržiavanie stanov Slovenskej kanoistiky a uznesení Konferencie orgánmi Slovenskej kanoistiky, upozorňuje orgány Slovenskej kanoistiky na nedostatky a navrhuje opatrenia na ich odstránenie.

2) Členmi Kontrolnej komisie sú:

a) Kontrolór Slovenskej kanoistiky,

b) člen Kontrolnej komisie zvolený Konferenciou na návrh Sekcie hladkých vôd,

c) člen Kontrolnej komisie zvolený Konferenciou na návrh Sekcie divokých vôd.

3) Kontrolór Slovenskej kanoistiky vykonáva funkciu kontrolóra podľa osobitného predpisu.[[6]](#footnote-6) Kontrolór Slovenskej kanoistiky je súčastne predsedom kontrolnej komisie Slovenskej kanoistiky. Ak predsedovi Kontrolnej komisie zanikne mandát, funkciu Predsedu kontrolnej komisie vykonáva iný člen Kontrolnej komisie na základe jej uznesenia, po dobu kým nebude menovaný nový Kontrolór Slovenskej kanoistiky.

4) Členovi Kontrolnej komisie vzniká mandát vyhlásením výsledku volieb do Kontrolnej komisie.

5) Členovi Kontrolnej komisie zaniká mandát:

a) uplynutím piatich rokov od jeho zvolenia,

b) písomným vzdaním sa členstva v Kontrolnej komisii,

c) odvolaním Konferenciou na návrh VZ príslušnej sekcie,

d) úmrtím.

6) Členovia Kontrolnej komisie, ktorým uplynulo funkčné obdobie podľa bodu 5 písm. a) tohto článku, sú oprávnení vykonávať iba nevyhnutné úkony na zabezpečenie činnosti Slovenskej kanoistiky až do zvolenia nových členov Kontrolnej komisie.

7) Zaniknutím mandátu člena Kontrolnej komisie podľa bodu 5 písm. b) až d) Kontrolná komisia dočasne pokračuje vo svojej činnosti. Kontrolná komisia môže kooptovať maximálne dvoch členov, ktorí budú členmi Kontrolnej komisie maximálne do termínu zvolania Konferencie Slovenskej kanoistiky, ktorá potvrdí ich zvolenie do Kontrolnej komisie tajnou voľbou. Pri kooptácii sa zachová zásada kooptovania nového člena Kontrolnej komisie vždy zo sekcie, z ktorej členovi Kontrolnej komisie zanikol mandát a je členom kontrolnej komisie sekcie. Kooptovanému členovi Kontrolnej komisie plynie mandát v skrátenom funkčnom období a to do konania riadnych volieb.

8) Kontrolná komisia prijíma uznesenie nadpolovičnou väčšinou členov prítomných na jej zasadnutí, za účasti Kontrolóra Slovenskej kanoistiky.

9) Výkon funkcie člena Kontrolnej komisie je nezlučiteľný s výkonom funkcie člena iných orgánov Slovenskej kanoistiky.

**Čl. 11**

**Sekretariát Slovenskej kanoistiky**

1) Sekretariát Slovenskej kanoistiky je výkonným administratívnym útvarom Slovenskej kanoistiky. Sekretariát pracuje v súlade s platnou organizačnou štruktúrou Slovenskej kanoistiky ~~pod vedením dvoch sekretárov (sekretár Sekcie divokých vôd a sekretár Sekcie hladkých vôd). Všetci ostatní zamestnanci Slovenskej kanoistiky, ako aj zamestnanci sekretariátu sú im podriadení.~~ Všetci pracovníci sekretariátu, ~~vrátane oboch sekretárov~~ sú viazaní Smernicami a organizačnými pokynmi Slovenskej kanoistiky a rozhodnutiami Prezídia Slovenskej kanoistiky. Pracujú v záujme Slovenskej kanoistiky a plnia zverené úlohy podľa odborných schopností a najlepšieho vedomia a svedomia.

2) Zloženie, právomoci, pôsobnosť a organizačnú štruktúru Slovenskej kanoistiky ~~sekretariátu~~ schvaľuje Prezídium Slovenskej kanoistiky.

3) Pracovníci sekretariátu zabezpečujú primeranú administratívnu a organizačno-technickú podporu pre činnosť komisií a ostatných orgánov Slovenskej kanoistiky, sekcií Slovenskej kanoistiky a ostatných orgánov sekcií Slovenskej kanoistiky.

~~4) O obsadení funkcie generálneho manažéra a jeho kompetenciách rozhoduje prezident Slovenskej kanoistiky. Pri obsadení funkcie generálneho manažéra sa postupuje podľa krížového pravidla - pokiaľ je prezident zo sekcie divokých vôd, generálny manažér zo sekcie hladkých vôd a naopak.~~

5) ~~Sekretári~~ Riadiaci pracovníci sekretariátu Slovenskej kanoistiky sa zúčastňujú na zasadaniach prezídia Slovenskej kanoistiky, prípadne výkonného výboru príslušnej sekcie Slovenskej kanoistiky bez hlasovacieho práva, vedú zápis zo zasadania prezídia Slovenskej kanoistiky, ~~výkonného výboru sekcie Slovenskej kanoistiky~~, ~~Sekretári Slovenskej kanoistiky~~ nesmú byť delegátmi konferencie Slovenskej kanoistiky, delegátom valného zhromaždenia sekcie ani členom žiadneho orgánu Slovenskej kanoistiky a sekcie Slovenskej kanoistiky.

**Čl. 12**

**Disciplinárna komisia Slovenskej kanoistiky**

1. Disciplinárna komisia Slovenskej kanoistiky rieši a rozhoduje o disciplinárnych priestupkoch v zmysle schváleného Disciplinárneho poriadku Slovenskej kanoistiky.
2. Disciplinárna komisia je trojčlenná. Skladá sa z predsedu voleného Konferenciou a po jednom členovi nevrhnutými sekciami Slovenskej kanoistiky a volenými Konferenciou. O odvolaní Disciplinárnej komisie rozhoduje Konferencia SK.
3. Disciplinárny orgán môže na základe závažného disciplinárneho previnenia, ako je porušenia antidopingových pravidiel, nelegálnych javov v športe a opakovaného porušenia disciplinárneho poriadku navrhnúť Konferencii Slovenskej kanoistiky vylúčenie člena. Odvolacím orgánom voči rozhodnutiam Disciplinárnej komisie je Konferencia Slovenskej kanoistiky.

**Čl. 13**

**Sekcie Slovenskej kanoistiky**

1. Sekcie sú základnými zložkami Slovenskej kanoistiky bez právnej subjektivity. Slovenská kanoistika sa skladá z dvoch sekcií, a to Sekcie divokých vôd - slalom, zjazd, freestyle, morské kajaky a Sekcie hladkých vôd - rýchlosť, maratón, parakanoe, dračie lode, kanoe pólo, paddle board Členské kluby Slovenskej kanoistiky realizujú svoje členské práva prostredníctvom sekcií.
2. Hlavné úlohy sekcie:
3. zabezpečovanie športovej prípravy reprezentantov a členov realizačných tímov sekcie,
4. zabezpečovanie reprezentácií na medzinárodných podujatiach,
5. organizovanie domácich súťaží a vytváranie príslušných pravidiel a smerníc pre zabezpečenie ich chodu,
6. organizovanie medzinárodných, majstrovských a kvalifikačných pretekov,
7. zabezpečovať spracovanie metodických materiálov, zabezpečovanie školení a seminárov trénerov, rozhodcov a ostatných dobrovoľných pracovníkov v kanoistike,
8. stanovovať štruktúru kanoistických súťaží, zostavovanie ich kalendárov a k tejto činnosti vydávanie pravidiel a smerníc,
9. hospodáriť s finančnými prostriedkami, ktoré boli sekcii Slovenskej kanoistiky pridelené,
10. zabezpečovanie ostatných aktivít týkajúcich sa sekcie, vyplývajúcich z poslania Slovenskej kanoistiky,
11. zabezpečovať rozvoj, podporu a propagáciu športového odvetvia

**Čl. 14**

**Orgány sekcie Slovenskej kanoistiky**

1. Orgánmi sekcie Slovenskej kanoistiky sú:
2. Valné zhromaždenie sekcie (VZS)
3. Výkonný výbor sekcie (VVS)
4. Predseda sekcie (PS)
5. Kontrolný orgán sekcie (KOS)
6. Volebné obdobie VVS a PS je 4 roky, volebné obdobie KOS je 5 rokov.
7. Valné zhromaždenie Sekcie Slovenskej kanoistiky je jej najvyšším orgánom. VZS sa koná jedenkrát ročne, vždy pred termínom konania Konferencie Slovenskej kanoistiky. VZS je tvorené zástupcami členských oddielov a klubov Slovenskej kanoistiky, zaradených do pôsobnosti danej sekcie na základe príslušnosti odvetvia kanoistiky, kopírujúceho odvetvia ICF. Na valné zhromaždenie sekcie vysiela každý kolektívny člen svojho zástupcu.

Každý kolektívny člen má právo vyslať na zasadnutie VZS minimálne jedného delegáta s hlasom rozhodujúcim, ak v predchádzajúcom roku mal aspoň 5 aktívnych členov podľa Čl. 5, bod 7, písmeno a), b) alebo d). Právo vyslať na VZS ďalších delegátov s hlasom rozhodujúcim, má klub alebo oddiel podľa nasledovných zásad:

a) ďalšieho 1 delegáta za viac ako 100 aktívnych členov
b) ďalšieho 1 delegáta za podiel v oficiálnych reprezentačných družstvách SR vyšší ako 20%,
c) ďalšieho 1 delegáta za viac ako 20 aktívnych športovcov do 18 rokov

4) Valné zhromaždenie Sekcie Slovenskej kanoistiky zvoláva Predseda sekcie pozvánkou zaslanou elektronicky na príslušnú adresu členského klubu, jedenkrát ročne

a) najmenej 20 dní pred termínom jej konania

Ak o zvolanie VZS požiada minimálne 1/3 kolektívnych členov sekcie je Predseda sekcie povinný do 30 dní zvolať mimoriadne VZS.

5) Valné zhromaždenie sekcie Slovenskej kanoistiky sa riadi rokovacím poriadkom a volebným poriadkom. Rokovací poriadok hovorí o podmienkach priebehu zasadania a volebný poriadok o spôsobe a priebehu volieb. VZS je uznášania schopné v prípade prítomnosti nadpolovičnej väčšiny zástupcov pozvaných členských klubov Slovenskej kanoistiky. Rozhodnutie je právoplatné v prípade súhlasu nadpolovičnej väčšiny prítomných zástupcov klubov s hlasom rozhodujúcim.

6) Do pôsobnosti valného zhromaždenia sekcie Slovenskej kanoistiky patrí

1. voľba a odvolanie predsedu sekcie nadpolovičnou väčšinou prítomných delegátov,
2. návrh na voľbu a odvolanie členov prezídia Slovenskej kanoistiky nadpolovičnou väčšinou prítomných delegátov,
3. návrh na voľbu a odvolanie Predsedu Disciplinárnej komisie a člena disciplinárnej komisie za Sekciu nadpolovičnou väčšinou prítomných delegátov.
4. schválenie štruktúry výkonného výboru nadpolovičnou väčšinou prítomných delegátov,
5. voľba a odvolanie členov výkonného výboru sekcie nadpolovičnou väčšinou prítomných delegátov
6. voľba a odvolanie kontrolóra sekcie a členov kontrolného orgánu sekcie nadpolovičnou väčšinou prítomných delegátov,
7. voľba delegátov na zasadnutie konferencie Slovenskej kanoistiky nadpolovičnou väčšinou prítomných delegátov,
8. uskutočňuje doplňujúce voľby do orgánov sekcie a do prezídia Slovenskej kanoistiky nadpolovičnou väčšinou prítomných delegátov,
9. rozhoduje o zániku sekcie, spôsobe jej likvidácie a rozdelení majetku dvojtretinovou väčšinou všetkých Delegátov
10. schválenie koncepcie činnosti sekcie Slovenskej kanoistiky nadpolovičnou väčšinou prítomných delegátov,
11. schválenie zásad rozdeľovania finančných prostriedkov sekcie Slovenskej kanoistiky nadpolovičnou väčšinou prítomných delegátov,
12. schválenie správy o činnosti výboru a hospodárenia sekcie Slovenskej kanoistiky nadpolovičnou väčšinou prítomných delegátov,
13. schválenie správy kontrolného orgánu sekcie nadpolovičnou väčšinou prítomných delegátov,
14. schválenie návrhu na prijatie nového člena pre Konferenciu Slovenskej kanoistiky nadpolovičnou väčšinou prítomných delegátov,
15. schválenie návrhu na vylúčenie člena pre Konferenciu Slovenskej kanoistiky nadpolovičnou väčšinou prítomných delegátov
16. schválenie návrhu pre udelenie alebo zrušenie čestného členstva pre Konferenciu Slovenskej kanoistiky nadpolovičnou väčšinou prítomných delegátov,
17. schvaľuje návrh na zmenu, novelizáciu alebo doplnenie stanov pre Konferenciu Slovenskej kanoistiky nadpolovičnou väčšinou prítomných delegátov,
18. schvaľuje návrh kandidátov do medzinárodných komisií pre Konferenciu Slovenskej kanoistiky nadpolovičnou väčšinou prítomných delegátov,
19. schvaľuje návrh na udelenie ocenení za zásluhy o rozvoj Slovenskej kanoistiky nadpolovičnou väčšinou prítomných delegátov
20. schvaľuje výšku členských príspevkov sekcie nadpolovičnou väčšinou prítomných delegátov,
21. schvaľuje návrh na výšku členských príspevkov do Slovenskej kanoistiky pre Konferenciu Slovenskej kanoistiky nadpolovičnou väčšinou prítomných delegátov.

7) Výkonný výbor sekcie Slovenskej kanoistiky je tvorený predsedom sekcie Slovenskej kanoistiky a členmi výboru sekcie. Počet členov výboru si stanovujú sekcie samostatne. Výkonný výbor sekcie zvoláva Predseda sekcie. Výkonný výbor sekcie zabezpečuje plnenie úloh a činnosti, ktoré sú v pôsobnosti sekcie. Prináleží mu rozhodovanie vo všetkých záležitostiach, ktoré nie sú v právomoci iných orgánov Slovenskej kanoistiky.

VVS je uznášania schopný ak je na jeho zasadaní prítomná viac ako polovica jeho členov. Rozhodnutia prijíma nadpolovičná väčšina prítomných členov VVS. V prípade rovnosti hlasov je rozhodujúci hlas predsedu sekcie.

Ak členovi VVS zanikne mandát člena VVS podľa čl. 8 bodu 5 písm. b) až d), VVS dočasne pokračuje vo svojej činnosti. VVS môže kooptovať maximálne 1/3 členov, ktorí budú členmi VVS maximálne do termínu zvolania VZS, ktorá potvrdí ich zvolenie do VVS. Kooptovanému členovi VVS plynie mandát v skrátenom funkčnom období a to do konania riadnych volieb.

8) Predseda sekcie zastupuje sekciu vo vzťahu s orgánmi Slovenskej kanoistiky, riadi činnosť sekcie, zvoláva a vedie zasadanie VVS a VZS. Predseda sekcie Slovenskej kanoistiky menuje sekretára sekcie Slovenskej kanoistiky. Pokiaľ nemá na VZS od kolektívneho člena rozhodovacie právo podľa čl. 14 bod 3, je jeho hlas na VZS iba poradný a v prípade hlasovania sa nepočíta.

9) Výkonný výbor sekcie Slovenskej kanoistiky môže pre zabezpečenie svojej činnosti menovať odborné komisie v čele ktorej je spravidla člen výboru sekcie.

10) Kontrolný orgán sekcie je trojčlenná komisia, ktorá je volená VZS na obdobie 5 rokov a zodpovedá VZS. Predseda KOS zastupuje sekciu v kontrolnej komisii Slovenskej kanoistiky a je prizývaný na zasadania VVS. KOS pravidelne kontroluje plnenie uznesení VZS, hospodárenie sekcie, dodržiavanie interných smerníc, podáva návrhy na zlepšenie, upozorňuje na zistené nedostatky, vykonáva kontrolu čerpania pridelených finančných prostriedkov na činnosť v kluboch a oddieloch, predkladá VVZ správu o činnosti KOS.

KOS je uznášania schopný ak sa na jeho zasadaní zúčastní viac ako polovica jeho členov. Rozhodnutia príma nadpolovičná väčšina prítomných členov KOS.

Zaniknutím mandátu člena KOS podľa čl. 10, bodu 5 písm. b) až d) KOS dočasne pokračuje vo svojej činnosti. KOS môže kooptovať maximálne 1/3 členov, ktorý bude členom KOS maximálne do termínu zvolania VVS, ktorá potvrdí jeho zvolenie do KOS. Kooptovanému členovi KOS plynie mandát v skrátenom funkčnom období a to do konania riadnych volieb.

11) Orgány sekcií podľa čl. 14. bod 1, písmena b), c), d) ktorým uplynulo funkčné obdobie sú oprávnené vykonávať iba nevyhnutné úkony na zabezpečenie fungovania Slovenskej kanoistiky až do zvolenia nových orgánov.

**Čl. 15**

**Majetok a hospodárenie Slovenskej kanoistiky**

1) Majetok Slovenskej kanoistiky môže tvoriť hnuteľný a nehnuteľný majetok a iné majetkové práva.

2) Zdrojom príjmov Slovenskej kanoistiky sú členské príspevky, dotácie a príspevky z verejných zdrojov, dary, finančné a nefinančné plnenia za služby poskytnuté tretím osobám ako aj samostatná podnikateľská a iná zárobková činnosť v rozsahu poslania Slovenskej kanoistiky.

1. S majetkom Slovenskej kanoistiky hospodári Prezídium v súlade s uznesením Konferencie.

1. Príspevky Slovenskej kanoistiky od Ministerstva školstva, vedy výskumu a športu SR sa každoročne prideľujú sekciám podľa nasledovných zásad:
2. Základom pre rozdelenie príspevkov sú prostriedky podľa §68 zákona 440/2015 o športe z podprogramu 02602 podľa Zmluvy o poskytnutí príspevku uznanému športu zo štátneho rozpočtu prostredníctvom rozpočtu Ministerstva školstva, vedy, výskumu a športu SR.
3. Z celkového príspevku schváli Konferencia rozpočet pre režijné náklady sekretariátu Slovenskej kanoistiky, vo výške upravenej v Ekonomických smerniciach Slovenskej kanoistiky.
4. Zo zbytku sa 80% delí medzi sekcie rovným dielom a 20% podľa výsledkov za predošlú sezónu, metodikou použitou pri započítaní výsledkov vo vzorci pre výpočet dotácií zakotvenom v Zákone o športe, č. 440/2015, Z.z.,

NÁVRH SDV:

1. Príspevky Slovenskej kanoistiky od Ministerstva školstva, vedy výskumu a športu SR sa každoročne prideľujú sekciám podľa nasledovných zásad:
2. Základom pre rozdelenie príspevkov sú prostriedky podľa §68 zákona 440/2015 o športe z podprogramu 02602 podľa Zmluvy o poskytnutí príspevku uznanému športu zo štátneho rozpočtu prostredníctvom rozpočtu Ministerstva školstva, vedy, výskumu a športu SR.
3. 80 percent z celkového príspevku sa rozdelí medzi sekcie rovným dielom a zvyšných 20 percent z celkového príspevku podľa výsledkov v súlade s ~~za predošlú sezónu~~, metodikou použitou pri započítaní výsledkov vo vzorci pre výpočet dotácií zakotvenom v Zákone o športe, č. 440/2015, Z.z.,
4. Konferencia schváli rozpočet ~~(podiel jednotlivých sekcií)~~ pre režijné náklady sekretariátu a Prezídia Slovenskej kanoistiky.

 **Čl.16**

**Zánik Slovenskej kanoistiky**

1) Po rozhodnutí o zániku Slovenskej kanoistiky zvolí Konferencia likvidátora a určí termín nasledujúcej Konferencie za účelom schválenia správy o likvidácii predloženej likvidátorom.

2) Likvidátor vykoná možné vyrovnanie záväzkov a pohľadávok Slovenskej kanoistiky a predloží o tom správu Konferencii.

3) Postup uvedený v bode 1 a 2 tohto článku sa opakuje až do schválenia správy o likvidácii.

4) Všetok majetok Slovenskej kanoistiky, zostávajúci vo vlastníctve Slovenskej kanoistiky po schválení správy o likvidácii, bude rovným dielom prevedený na všetky kluby Slovenskej kanoistiky priamoúmerne počtu delegátov klubu na Valné zhromaždenie sekcie.

**Čl. 17**

**Záverečné ustanovenia**

1. Výklad týchto stanov a riešenie prípadov, ktoré nie sú v nich obsiahnuté, vykonáva Prezídium Slovenskej kanoistiky.
2. V prípade ak niektoré ustanovenie týchto stanov sa dostane do rozporu s osobitým predpisom, (najmä zákonom č.440/2015, Z.z.), alebo jeho vykonávacím predpisom, takéto ustanovenie stanov sa nepoužije a na miesto neho sa použije príslušné ustanovenie zákona alebo vykonávacieho predpisu.
3. Vzťahy neupravené týmito stanovami, vnútornými predpismi, alebo smernicami sa riadia všeobecne záväznými právnymi predpismi Slovenskej republiky. Ak sa niektoré ustanovenie týchto stanov, alebo jeho časť ukáže ako neplatné, alebo neúčinné, alebo v rozpore s právnym poriadkom Slovenskej republiky, uvedené nemá vplyv na ostatné ustanovenia stanov, ktoré ostávajú platné a účinné aj naďalej v celom rozsahu a pre úpravu vzťahu, práva, alebo povinnosti sa použije príslušné zákonné ustanovenie.
4. Tieto stanovy boli schválené prípravným výborom dňa 27. 6. 2016, upravené a schválené Konferenciou Slovenskej kanoistiky dňa 16.3.2017. Účinnosť nadobúdajú dňom ich zaregistrovania na Ministerstve vnútra SR
1. 1 §80 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-1)
2. §81 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-2)
3. §80 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-3)
4. §81 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-4)
5. Zákon č. 513/1991 Zb. Obchodný zákonník v znení neskorších predpisov [↑](#footnote-ref-5)
6. Zákon č. 440/2015 Z. z. o športe a o zmene a doplnení niektorých zákonov [↑](#footnote-ref-6)